**Cenu aptauja**

**Attālinātu tiešsaistes EPALE mācību, semināru un pasākumu, kā arī vebināru tiešraides tehniskais nodrošinājums**

**Tehniskā specifikācija**

Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” veic aptauju, lai iegūtu cenu piedāvājumus par EPALE – Eiropas pieaugušo izglītības elektroniskās platformas attālinātu tiešsaistes mācību, semināru un pasākumu tehnisko nodrošinājumu, kā arī vebināru tiešraidi un ierakstu.

1. **Pasūtītājs:** Izglītības un zinātnes ministrijas īstenotais Eiropas Komisijas Erasmus+ projekts “EPALE Nacionālais atbalsta dienests” (Eiropas Komisijas Granta līgums Nr. 2018-2221/001-001, (projekta Nr. 604377-EPP-1-2018-1-LV-EPPKA 2-EPALE NSS)) (turpmāk – Projekts) Vaļņu iela 2, Rīga, LV-1050, Latvija.
2. **Kontaktpersona:** Projekta vadītāja Sanda Roze, tālr. 67047959, e-pasts: sanda.roze@izm.gov.lv.
3. **Cenu aptaujas priekšmets:** EPALE projekta mērķu realizācijai nepieciešams attālinātu tiešsaistes mācību, semināru un pasākumu tehniskais nodrošinājums klātienē un attālināti, kā arī vebināru tiešraide un ieraksts.
4. **Tehniskā specifikācija:**
	1. Pasūtītājs pasūta un Izpildītājs apņemas sniegt šādu pakalpojumu (turpmāk – Pakalpojums):

3.1.1.Izpildītājs laika posmā līdz 2022. gada 15. martam tehniski nodrošina līdz 10 (desmit) attālinātu tiešsaistes mācību, semināru un pasākumu norisi, katru līdz 4 stundām ilgu, ievērojot šādus tehniskās izpildes nosacījumus:

* 1. nodrošina **attālināta semināra, mācību vai pasākuma (turpmāk – Pasākums) tiešraidi no Izglītības un zinātnes ministrijas telpām** (Rīgā, Vaļņu ielā 2), ar iespēju pieslēgties vadītājam un līdz diviem simtiem dalībniekiem, kā arī nodrošinot dalībnieku interakciju (video, audio, dalīšanās ar savu ekrānu), piemēram, izmantojot platformu “Zoom”;
	2. nodrošina ar vismaz vienu kameru un integrētām prezentācijām;
	3. izstrādā tiešraides sākuma un beigu attēlu, titru;
	4. pirms tiešraides nodrošina piekļuves kodu tālākizplatīšanai;
	5. nodrošina 1 (vienu) mikrofonu runātājam;
	6. veic praktisku konsultāciju un palīdzību pirms un tiešsaistes semināra vai mācību laikā, pieslēdzoties ar atsevišķu datoru;
	7. tiešraidei un ierakstam pievieno Projekta logo;
	8. informē par jautājumu uzdošanas vai komentēšanas iespēju tiešraides laikā;
	9. sagatavo tiešraides ierakstu un nodod Projektam tālākizplatīšanai Projekta vajadzībām.
		1. Izpildītājs laika posmā līdz 2022. gada 15. martam tehniski nodrošina līdz 10 (desmit) tiešsaistes mācību, semināru vai pasākumu norisi attālināti, katru līdz 4 stundām ilgu, ievērojot šādus tehniskās izpildes nosacījumus:
	10. **attālināti nodrošina semināra, mācību vai pasākuma (turpmāk – Pasākums) tiešraidi**, ar iespēju pieslēgties vadītājam un līdz diviem simtiem dalībniekiem, kā arī nodrošinot dalībnieku interakciju (video, audio, dalīšanās ar savu ekrānu), piemēram, izmantojot platformu “Zoom”;
	11. nodrošina integrētas prezentācijas;
	12. izstrādā tiešraides sākuma un beigu attēlu, titru;
	13. pirms tiešraides nodrošina piekļuves kodu tālākizplatīšanai;
	14. nodrošina praktisku konsultāciju un palīdzību pirms un tīmekļa semināra laikā, pieslēdzoties ar atsevišķu datoru;
	15. pirms pasākuma informē par nepieciešamajiem tehniskajiem parametriem un risinājumiem;
	16. tiešraidei un ierakstam pievieno Projekta logo;
	17. informē par jautājumu uzdošanas vai komentēšanas iespēju tiešraides laikā;
	18. sagatavo tiešraides ierakstu un nodod Projektam tālākizplatīšanai Projekta vajadzībām.
		1. Izpildītājs laika posmā līdz 2020. gada 15. decembrim tehniski nodrošina līdz 10 (desmit) **vebināru tiešraidi, katru līdz 1,5 stundām (90 minūtēm) ilgu**, ievērojot šādus tehniskās izpildes nosacījumus:
	19. nodrošina tiešraidi ar vismaz vienu kameru un integrētām prezentācijām;
	20. izstrādā tiešraides sākuma un beigu attēlu, titru;
	21. nodrošina tiešraidi Projekta Facebook lapā un Youtube kanālā;
	22. pirms tiešraides nodrošina piekļuves kodu tālākizplatīšanai;
	23. nodrošina 1 (vienu) mikrofonu runātājam;
	24. tiešraidei un ierakstam pievieno Projekta logo;
	25. informē par jautājumu uzdošanas vai komentēšanas iespēju tiešraides laikā;
	26. sagatavo tiešraides ierakstu un nodod Projektam tālākizplatīšanai Projekta vajadzībām (turpmāk – Vebinārs vai Vebināri).
	27. Izpildītājs pēdējā gada laikā ir veicis šādus pakalpojumus vismaz 10 (desmit) reizes un var uzrādīt pakalpojuma ierakstus.
	28. Pakalpojums tiek nodrošināts laika posmā līdz 2022. gada 15. martam, vismaz nedēļu iepriekš Pasūtītājam vienojoties ar Izpildītāju par konkrētu datumu un laiku.
1. **Plānotā līguma summa:** **EUR 160,00** (viens simts sešdesmit *euro* 00 centi) par viena attālinātā Pasākuma tehnisko nodrošinājumu klātienē, **EUR 100,00** (viens simts *euro* 00 centi**)** par viena attālinātā Pasākuma tehnisko nodrošinājumu attālināti, **EUR 190,00** (viens simts deviņdesmit *euro* 00 centi) par viena vebināra tiešraidi. Norādītajās līgumcenās ir ietvertas visas ar Pakalpojuma sniegšanu saistītās izmaksas, tai skaitā visi nodokļi un nodevas.
2. **Pakalpojuma izpildes laiks**: no līguma noslēgšanas brīža līdz Pakalpojuma pilnīgai izpildei, bet ne vēlāk kā līdz 2022. gada 15. martam.
3. **Piedāvājuma iesniegšanas kārtība:** Piesakoties iepirkumam, pretendenti nosūta uz e-pastu sanda.roze@izm.gov.lv savu finanšu piedāvājumu saskaņā ar Tehnisko specifikāciju.
4. **Piedāvājuma iesniegšanas termiņš**: četru darba dienu laikā, kopš saņemts uzaicinājums piedalīties cenu aptaujā.
5. **Piedāvājuma vērtēšanas kritērijs**: atbilstība Pasūtītāja prasībām un zemākā cena EUR.

**FINANŠU PIEDĀVĀJUMS**

Lūdzam atsūtīt izcenojumu uzskaitītajiem pakalpojumiem. Ja kādu no zemāk norādītajām pozīcijām nav iespējams nodrošināt, norādīt “Nav pieejams”.

|  |  |
| --- | --- |
| **Pakalpojums** | **Cena (iekļaujot PVN)** |
| Viena līdz 4 stundām ilga attālināta semināra, mācību vai pasākuma tiešraide no Izglītības un zinātnes ministrijas telpām (Rīgā, Vaļņu ielā 2) |  |
| Katra nākamā stunda |  |
| Viena līdz 4 stundām ilga attālināti nodrošināta semināra, mācību vai pasākuma tiešraide |  |
| Katra nākamā stunda |  |
| Viena līdz 1,5 stundām ilga vebināra tiešraide un ieraksts |  |
| Katra nākamā stunda |  |